बिना नंबर की सुपर कार चलाना पड़ा बहुत महंगा, सामान्य लक्जरी कार की कीमत के बराबर जुर्माना  
पोर्श 911 सुपरकार चलाने वाले व्यक्ति पर कार्रवाई
कार के वैध कागजात भी चालक के पास नहीं मिले 
अहमदाबाद पुलिस ने कार की फोटो भी शेयर कीं
पोर्श 911 सुपरकार चलाने वाले व्यक्ति से पुलिस ने पूछताछ की तो पता चला कि उसके पास कार के वैध कागजात भी नहीं हैं. इसके बाद पुलिस ने जुर्माने की कार्रवाई की. अहमदाबाद पुलिस ने कार की फोटो ट्विटर पर शेयर कीं और बताया कि अहमदाबाद पुलिस ने बिना नंबरप्लेट और वैध कागजात की पोर्श 911 सुपरकार चलाने वाले व्यक्ति पर 9.8 लाख रुपये का जुर्माना लगाया. इस सुपरकार को 27 नवंबर को जब्त किया गया था.
यातायात पुलिस विभाग ने इस घटना की जानकारी देते हुए ट्विटर पर लिखा, "अहमदाबाद पश्चिम इलाके में रुटीन चेकिंग के दौरान पीएसआई एमबी विजरा ने एक पोर्श 911 सुपरकार पकड़ी, जिसमें न नंबरप्लेट लगी थी और न ही उसके वैध कागजात थे. वाहन को जब्त कर लिया गया और उसे चलाने वाले व्यक्ति पर 9 लाख 80 हजार रुपये का जुर्माना लगाया गया."

During a routine checking in Ahmedabad West. Porsche 911 was caught by PSI MB Virja. The vehicle had No Number Plate and Valid Documents. Vehicle detained and slapped fine of Rs. 9 Lakh 80 Thousand (9,80,000 INR). #AhmedabadPolice#Rules4Allpic.twitter.com/runtd5k8dX
यातायात पुलिस विभाग ने इस घटना की जानकारी के साथ सुपरकार की तस्वीरें भी साझा कीं. पोर्श 911 मॉडल की लक्जरी कार की भारत में कीमत दो करोड़ और 2.35 करोड़ रुपये के बीच है. नया यातायात कानून अस्तित्व में आने के बाद पुलिस नियम तोड़ने वालों के खिलाफ सख्त रवैया अपना रही है.